Pāvila 1. vēstule tesaloniķiešiem
Pāvila 1. vēstule tesaloniķiešiem ir viena no Jaunās Derības vēstulēm, par kuras autoru tradicionāli uzskata apustuli Pāvilu. Pirmā vēstule tesaloniķiešiem, iespējams, bija pirmā no Pāvila sarakstītajām vēstulēm, tāpat tiek uzskatīts, ka vēstule tikusi sarakstīta mūsu ēras 52. gada beigās, tādējādi šī ir pirmā sarakstītā Jaunās Derības grāmata.